რუისპირის სამუსიკო სკოლის მიერ

2018 წელს გაწეული მუშაობა, ჩატარებული ღონისძიებები და შედეგები

2018 წლის 1 თებერვალს სკოლაში ჩატარდა პედაგოგიური საბჭოს სხდომა,სადაც დამტკიცდა სკოლის ერთიანი სამუშაო გეგმა, საგნობრივი კომისიების სამუშაო გეგმები, მოსწავლეთა ინდივიდუალური გეგმები, სადაც შერჩეული იყო ნაწარმოებები მოსწავლეთა შესაძლებლობების მიხედვით.

სკოლის ერთიანი სამუშაო გეგმის მიხედვით განხორციელდა სკოლაში მუშაობა

მთელი წლის განმავლობაში. ჩავატარეთ ღია გაკვეთილები, შიდა სასკოლო კონკურსები, ჩათვლები, დახურული და ღია აკადემიური კონცერტები, მონაწილეობა მივიღეთ კლასიკური მუსიკის ფესტივალ-კონკურსებში.

კერძოდ, 2018 წლის 30 მარტს მონაწილეობა მივიღეთ ბავშვთა და მოზარდთა

მე-11 კლასიკური მუსიკის ფესტივალში ,,მომავლის ვარსკვლავების“ I ტურში, რომელიც ჩატარდა ქ.თბილისში # 6 სახელოვნებო სკოლაში. ამ კონკურსში გამარჯვებულმა მოსწავლეებმა მონაწილეობა მიიღეს თბილისის სახელმწიფო კონსერვატორიაში გალა კონცერტზე 2018 წლის 4 მაისს, სადაც დაჯილდოვდნენ ლაურეატის დიპლომებით. ლაურეატის დიპლომით დაჯილდოვდა, აგრეთვე, სკოლის ხალხურ საკრავთა

ანსამბლი ,,აისი“.

ასევე, მონაწილეობა მივიღეთ ბავშვთა და მოზარდთა მე-11 რესპუბლიკურ ფესტივალ-კონკურსში ,,იპოვე შენი ვარსკვლავის“ I ტურში, რომელიც ჩატარდა

ქ.თბილისში 2018 წლის 28 მარტს. ამ კონკურსში გამარჯვებულმა მოსწავლეებმა მონაწილეობა მიიღეს გალა კონცერტში, რომელიც ჩატარდა ასევე თბილისის სახელმწიფო კონსერვატორიაში 2018 წლის აპრილში. ამ კონკურსში მონაწილე მოსწავლეები და სკოლის ხალხურ საკრავთა ანსამბლი ,აისი“ დაჯილდოვდნენ ლაურეატის დიპლომებით.

2018 წლის 24 მაისს მონაწილეობა მივიღეთ შალვა დავითაშვილის სახელობის ნორჩ მუსიკოსთა კონკურსში, სადაც გამოვიდნენ ჩვენი სკოლის საფორტეპიანო და საორკესტრო (ფლეიტა) განყოფილების მოსწავლეები, ასევე ხალხურ საკრავთა ანსამბლი ,,აისი“.

2018 წლის 11 ივნისს სკოლაში ჩავატარეთ ღია აკადემიური კონცერტი, რომელსაც ესწრებოდნენ კულტურისა და განათლების სამსახურის უფროსი ქალბატონი ფიქრია ყურშიტაშვილი, კულტურის განყოფილების გამგე რუსუდან ძამუკაშვილი და მთავარი სპეციალისტი მაია დათუნაშვილი.

ამჟამად სკოლაში გვყავს 75 მოსწავლე და ვემზადებით 2019 წლის ფესტივალ-კონკურსებში მონაწილეობის მისაღებად.